- Hindi News
- National
- 7 मार्च तक बंद रहेगी नागपुर झांसी ट्रेन हर स्टेशन पर रुकेगी राज्यरानी एक्सप्रेस
7 मार्च तक बंद रहेगी नागपुर-झांसी ट्रेन हर स्टेशन पर रुकेगी राज्यरानी एक्सप्रेस
बीना-भोपाल रेल खंड में सलामतपुर स्टेशन में तीसरी रेलवे लाइन की नान इंटरलाकिंग यानी एनआई करने और सलामतपुर से दीवानगंज स्टेशन के बीच तीसरी लाइन की ट्रायल का कार्य बुधवार से शुरू हो गया है। इस वजह से भोपाल से आने वाली कई ट्रेनें 1 से 3 घंटे की देरी से चलीं। इस रूट पर अब 7 मार्च तक कई यात्री ट्रेनें प्रभावित रहेंगी।
नागपुर-झांसी पैसेंजर रद्द रहेगी। भोपाल से बीना जंक्शन के बीच चलने वाली मेमू पैसेंजर ट्रेन इस अवधि में केवल विदिशा से बीना जंक्शन के बीच चलाई चलती रहेगी। ग्वालियर से गुना-अशोकनगर, बीना होते हुए भोपाल तक चलने वाले इंटरसिटी एक्सप्रेस और भोपाल-जोधुपर पैसेंजर बीना जंक्शन से ही वापस हो रही हैं। यात्रियों की सुविधा के लिए रेलवे प्रशासन ने इस बीच बिलासपुर-भोपाल एक्सप्रेस और दमोह-भोपाल के बीच चलने वाली राज्यरानी एक्सप्रेस को बीना से भोपाल के बीच सभी स्टेशनों पर स्टापेज दिया है।
ट्रेनों की जानकारी लेते रहे यात्री।
चेंज होगी सिग्नल की पोजीशन
सलामतपुर स्टेशन के प्रबंधक अरुण गुप्ता ने बताया कि नान इंटरलाकिंग का कार्य 1 से 7 मार्च तक चलेगा। इससे पहले प्री-एनआई का कार्य 24 फरवरी से ही चल रहा था। कार्य पूरा होने के बाद 7 से 10 मार्च तक पोस्ट एनआई का कार्य किया जाएगा। तीसरी लाइन के लिए पाइंट चेंज होंगे। सिगनल की पोजीशन चेंज की जाएगी। वर्तमान में बीना से भोपाल के बीच केवल विदिशा से लेकर सांची होते हुए सलामतपुर और दीवानगंज स्टेशनों के बीच तीसरी लाइन का नान इंटरलाकिंग कार्य शेष रह गया है।
tgl_Latn sot_Latn hin_Deva hin_Deva hin_Deva hin_Deva hin_Deva kas_Deva hin_Deva